O‘zbekistonda eng ko‘p nikoh oktabr oyida qayd etildi

Ma’lumotlarga ko‘ra, FHDYo organlarida 2018-yilda eng ko‘p nikoh qayd etilgan vaqt oktabr oyiga to‘g‘ri keldi, deb yozmoqda O‘zA. Yil davomida 311,4 mingta nikoh qayd etilgan bo‘lsa, uning 44,6 mingtasi shu oyda kuzatildi.

Nikoh tuzish borasida Sirdaryo viloyatida 2017-yilga nisbatan o‘sishi 12,2 foizni, Jizzax viloyatida 6,9 foizni, Toshkent viloyatida 5,9 foizni tashkil etdi.
Shu tariqa 2018-yilda har ming aholiga nikoh tuzish koeffitsiyenti 9,4 promilleni tashkil etdi.
Qayd etilgan nikohlar soni bo‘yicha Samarqand viloyati eng yuqori 37,5 mingtani, Farg‘ona viloyati 35,4 mingtani va Qashqadaryo viloyati 31,6 mingtani tashkil etgan.